als_Latn dik_Latn sna_Latn
Por në këtë situatë të tensioneve politike, çfarë duhet të bëjnë faktorët politik shqiptar, cili duhet të jetë diskursi i tyre dhe a duhet të shfrytëzohet kjo krizë si moment për të shtruar çështje të rëndësishme dhe të pazgjidhura për shqiptarët. Këto çështje debatohen dhe komentohen nga analistë në Shkup, Tiranë dhe Prishtinë. Nevoja e një blloku të gjerë opozitar me figura publike dhe intelektualë Analisti Emin Azemi thekson se qasja klinteliste e politikanëve shqiptarë kundrejt partive maqedonase, ka determinuar një situatë absurde ku me vullnetin elektoral të shqiptarëve bëhet pazar për disa favore individuale. ”Në momentet kur pëlcasin aferat si kjo e tanishmja, aparatçikët shqiptarë të politikës nuk munden të marrin qëndrim të prerë, për arsye të raporteve kilienteliste me partitë maqedonase. Në kurthin që po mundohet Zaevi t'ia ngrejë Gruevskit, shtrohet pyetja se a ka rrezik të humb karrierën edhe ndonjë politikan shqiptarë, dhe çka do të bëhet me interesat kolektive kur kriza e përfaqësimit do të prek disa segmente të institucioneve”, thekson për INA, analisti Azemi. Sipas tij, po piqen kushtet për një qeveri teknike e cila do të kishte mandat të kufizuar, përpos përgatitjeve të zgjedhjeve të reja që do të duhej të mbahen më së largu në shtator ose tetor. “Në këtë kontekst, shqiptarët tash e tutje duhet të organizohen në një bllok të madh opozitar, duke angazhuar figura të shquara publike dhe veprimtarë e intelektualë nga diaspora. Deri në zgjedhjet e ardhshme eventuale që do të mund të mbaheshin në vjeshtë, shqiptarët do të mund të kenë kohë ta nxjerrin një masë kritike e cila ka qenë mjaft e pakënaqur me dy partive kryesore shqiptare. Vetëm në këtë mënyrë do të mund të këputej zinxhiri fatkob e politikave klienteliste të aparataçikëve shqiptarë dhe në vend të kësaj do të mund të instalohej një frymë konstruktive në politikbërjen e shqiptarëve. E para e punës do të duhej të detektohej potenciali intelektual e profesional i shqiptarëve të këtushëm dhe në diasporë, i cili do të ketë për detyrë të hartojë një strategji afatgjate të linjave menaxhuese në polikat institucionale, sociale, ekonomike, zhvillimore, kulturore, dedikuar nevojave të shqiptarëve të këtushëm. Pa një përgatitje të tillë, shqiptarët nuk kanë nevojë të hynë në aventura të reja me maqedonasit”, nënvizon analisti Emin Azemi. Ai thotë se elektoralit shqiptar në Maqedoni duhet ta kuptoj se dy partitë më të mëdha shqiptare deri më tani kanë bë politika të pandershme mbi kurriz të tij dhe kjo në të ardhmen nuk guxon të përsëritet. Sipas tij, mund të ketë edhe skenarë të tjerë për dalje nga kjo situatë, por ajo që na duket e kapshme është që shqiptarët të çmontojnë deri në themel trajtat e deritanishme të praktikimit të politikës për interesa të ngushta, klanore e mafioze. Analisti Nebi Murseli thekson se shqiptarët duhet të rishikojnë pozicionet e tyre dhe të këmbëngulin në kërkesa të reja për zgjidhjen e problemeve të tyre sa i përket rregullimit të statusit në këtë vend. “Sigurisht që shqiptarët do të duhej t'i rishikonin pozicionet e tyre karshi zhvillimeve te reja, por me këtë kapacitet veprues që kanë, së paku BDI dhe PDSH, kanë deshmuar se nuk mund të bëjnë asgjë më shumë. Arsyet për shtruarjen e kërkesave për ridefinim të statusit janë të shumta, dhe, pavarësisht se çfarë do të ndodhë pas aferës së përgjimeve, dhe mundësive për një qeveri teknike, apo zgjedhje të jashtëzakonshme, shqiptarët duhet të këmbëngulin në kërkesa të reja, ngase derivatet e Marrëveshjes së Ohrit janë shterur dhe shtrembëruar. Nëse nuk ka zgjidhje për çështjet kontestuese - çështja e emrit, statusi shtetformues i shqiptarëve, gjuha shqiptare të jetë zyrtare, statusi i ish-luftëtarëve, atëherë vendi çalon dhe nuk ka afrim në NATO dhe BE”, deklaroi analisti Nebi Murseli.
- Ekstraktet e farave të rrushit parandalojnë qelizat tumorale
- Zidane: PSG mund ta mposhtë Barcën
- Jep dorëheqjen Kryeministri i Koresë së Jugut
- Amerika dhe Bullgaria fillojnë manovra të përbashkëta
- Takim trepalësh mes Iranit, Zvicrës dhe Sirisë
- Krimet e Arabisë Saudite kundër popullit jemenas
- Irani përkrah popullin dhe qeverinë siriane
- Sionistët protestojnë kundër kushteve të këqija sanitare në Tel Aviv
- Arabia Saudite vazhdon të shtyp qytetarët shi’itë
- Thaçi u refuzua nga Beogradi
Strategjia e shqiptarëve në krizën aktuale në Maqedoni
- madhësia e shkronjave Zvogëlo shkronjat rrit madhësinë e shkrimit
- Stampo
- Add new comment
Shkup - Derisa bashkësia ndërkombëtare është më e zëshme në këtë drejtim dhe kërkon zgjidhje, partitë politike shqiptare janë më të heshtura.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn eng_Latn als_Latn